open-index/open-wikipedia-markdown huggingface dataset:
Kiyotsugu Hirayama

**Kiyotsugu Hirayama** (, født 13. oktober 1874 i Sendai, død 8. april 1943 i Tokyo) var en japansk astronom, best kjent for oppdagelsen av at mange asteroidebaner var mer lik hverandre enn andre, noe som førte til konseptet med asteroidefamilier

Hirayama, et krater på månen, er oppkalt etter ham og Shin Hirayama. Asteroiden 1999 Hirayama er oppkalt i hans ære.

## Litteratur
* 月の命名  
* ''Groups of asteroids probably of common origin'', Astronomical Journal, Vol. 31, No. 743, pp. 185-188, October 1918
* Obituary Notices (Monthly Notices of the Royal Astronomical Society, Vol. 107, p.&nbsp;42-44 – Obituary Notices :- Hirayama, Kiyotsugu)
Eunomia-familien

Asteroidefamilien **Eunomia** er en stor gruppering av S-type-asteroider oppkalt etter den greske gudinnen Eunomia. Familien er den mest fremtredende i det midterste hovedbeltet, og ca. 5 % av alle asteroidene i hovedbeltet tilhører denne familien.
Koronis-familien

]

Asteroidefamilien **Koronis** er en gruppe asteroider hovedbeltet mellom Mars og Jupiter. De antas å ha blitt dannet for minst to milliarder år siden i en katastrofal kollisjon mellom to legemer. Det største kjente medlemmet i familien (208 Lacrimosa) er ca. 41&nbsp;km i diameter. Koronis-familien beveger seg i en klynge langs den samme banen.  Over 300 har blitt funnet men kun 20 av dem er større enn 20&nbsp;km i diameter.

28. august 1993 besøkte ''Galileo''-sonden 243 Ida, ett av medlemmene i familien.

## Noen av de større asteroidene i Koronis-familien

## Referanser


## Eksterne lenker
* Astronomical studies of the Koronis Family
* Spins on Koronis family
Bad Sassendorf

**Bad Sassendorf** er en kommune i Kreis Soest i Regierungsbezirk Arnsberg i den tyske delstaten Nordrhein-Westfalen. Kommunen har et areal på 63.44&nbsp;km², et folketall på 11&nbsp;700 innbyggere (31. desember 2010) og en folketetthet på 184 innbyggere/km².

## Referanser


## Eksterne lenker
*
Porthecla

***Porthecla*** er en slekt av glansvinger som tilhører underfamilien stjertvinger (Theclinae).

## Utseende
Middelsstore (vingespenn 30-40 millimeter) stjertvinger med brede vinger. Bakvingen har én tynn stjert. Hannens overside er skinnende blå eller blåfiolett med svarte ytterkanter og bredt svarte vingespisser. Hunnen er mer brunaktig. Undersiden er lyst brunlig med en smal, hvit tverrstripe, uten en oransje flekk ved bakhjørnet, men ofte med et oransje felt ved roten av bakvingen, noen ganger også på forvingen.

## Levevis
Disse sommerfuglene lever i fuktige skoger opptil 2000 meter over havet.

## Utbredelse
Disse artene lever i Mellom- og Sør-Amerika, fra Honduras til det sørligste Brasil.

## Systematisk inndeling
 

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Panthiades''-gruppen** – Neotropisk
******** slekten *Porthecla* Robbins, 2004
********* *[[Porthecla annette]]* Faynel & Robbins, 2011
********* *[[Porthecla barba]]* (Druce, 1907)
********* *[[Porthecla dinus]]* (Hewitson, 1867)
********* *[[Porthecla forasteira]]* Faynel & Moser, 2011
********* *[[Porthecla gemma]]* (Druce, 1907)
********* *[[Porthecla johanna]]* Faynel & Robbins, 2011
********* *[[Porthecla melleus]]* (Druce, 1907)
********* *[[Porthecla minyia]]* (Hewitson, 1867)
********* *[[Porthecla peruensis]]* Faynel & Moser, 2011
********* *[[Porthecla porthura]]* (Druce, 1907)
********* *[[Porthecla prietoi]]* Faynel & Busby, 2011
********* *[[Porthecla ravus]]* (Druce, 1907)
********* *[[Porthecla willmotti]]* Busby, Faynel & Moser, 2011
********* *Porthecla* spp. – 2 ubeskrevne arter
## Litteratur
* Faynel, C., R.C. Busby, A. Moser og R.K. Robbins, 2011: Species level taxonomy of the Neotropical hairstreak genus *Porthecla* (Lepidoptera: Lycaenidae: Theclinae: Eumaeini). Ann. soc. entomol. Française (n.s.) 47: 241-259 http://si-pddr.si.edu/dspace/bitstream/10088/17041/1/ent_2011-Faynel_et_al_Porthecla.pdf

## Eksterne lenker
* 
* Brower, Andrew V. Z. 2007. [''Porthecla'' i The Tree of Life Web Project, http://tolweb.org/ http://tolweb.org 
* www.funet.fi – ''Porthecla''
Eos-familien

Asteroidefamilien **Eos**, eller **Eoan**, er en fremtredende gruppe asteroider i hovedbeltet som antas å ha blitt dannet som et resultat av en forhistorisk katastrofal kollisjon. Medlemmer av familien har lignende baner. Familien er oppkalt etter asteroiden 221 Eos.

I 1918 begynte den japanske astronomen Kiyotsugu Hirayama å studere asteroidebevegelser mens han studerte ved Yale University. Ved å plotte den gjennomsnittlige bevegelsen, eksentrisitet og inklinasjon, for asteroidenes bane oppdaget han at noen av objektene dannet grupperinger. I et verk fra samme år beskrev han tre slike grupper, inkludert Eos-familien med 19 medlemmer. Siden den gang har antallet medlemmer i gruppen fortsatt å vokse, og i 1993 hadde man funnet 289 medlemmer.

## Referanser
Yigal Allon

**Yigal Allon** (født 10. oktober 1918 i Kfar Tabor i Galilea, død 29. februar 1980 i Afula) var en israelsk politiker, kommandant i Palmach og general i Israels forsvar. Han var medlem av Knesset.

## Liv og virke
### Bakgrunn
Hans far immigrerte til det tidligere osmanske riket (nå Israel) og dets territorier i 1890.
I 1937 ble Jihal Allon uteksaminert fra Kadoorie landbrukshøyskole, og han var så med på å grunnlegge den jødiske kibbutzen Ginosar. 

Allon ble gift med Ruth. 

### Militær
Allon kommanderte en enhet i Haganah, og senere kommanderte han en patrulje i Palestina under de arabiske opptøyene mellom 1936 og 1939. I 1941 var Allon en av grunnleggerne av den miliante gruppen Palmach. 

I 1941 deltok Allon i den britisk-ledede invasjonen av Libanon og Syria. Som kommandant i Palmach var Allon blant annet ansvarlig for ett israelsk raid natten mellom 18. og 19. desember 1947, som fant sted i nærheten av den libanesiske grensen. I angrepet ble flere sivile palestinske hus sprengt, og ett dusin sivile - de fleste kvinner og barn - ble drept.

Under den arabisk-israelske krigen i 1948, ledet Allon flere store militære operasjoner på flere fronter. Den 25. oktober 1949, mens Allon var ute av landet, ble han erstattet av Moshe Dayan. De fleste av hans stabsoffiserer trakk seg i protest mot denne avgjørelsen. Allon pensjonerte seg fra aktiv tjeneste i 1950. 

### Politiker, minister
Årene 1950-1952 studerte Allon filosofi og historie ved St Antony's College i Oxford.

Etter å ha lagt sin militære karriere bak seg, begynte Allon som politiker. Han ble en fremtredende leder i det politiske partiet Ahdut HaAvoda, og han ble valgt inn i Knesset i 1955, hvor han satt frem til sin død i februar 1980. 

Allon var medlem av flere politiske komiteer i Israel, deriblant justiskomiteen, komiteen for utdanning og kultur, samt i det israelske Utenriksdepartementet. Allon fungerte som arbeidsminister fra 1961 til 1967, og mellom 26. februar 1967 og 17. mars 1969 var han stedfortredende statsminister etter dødsfaller til Levi Eshkol. 

Allon ble innsatt som utenriksminister i 1974, og han holdt denne stillingem frem til 1977. I 2005 ble Allon kåret til nummer 65 over største israelere gjennom tidene, i en meningsmåling utført av det israelske nyhetsnettstedet Ynet. 

Allon ble gravlagt på en kirkegård ved Genesaretsjøen. 

## Referanser
Flora-familien

Asteroidefamilien **Flora** er en stor gruppering av S-type-asteroider i det indre hovedbeltet, hvis opprinnelse og egenskaper er relativt lite forstått per 2012. Ca. 4&ndash;5 % av alle hovedbelteasteroidene tilhører denne familien.

På grunn av de dårlige definerte grensene og beliggenheten til Flora selv, nær grensen, har denne gruppen tidivs også blitt kalt **Ariadne-familien** når Flora ikke holdt seg i gruppen under en analyse.

Asteroider fra Flora-familien kan være kilden til K-T-nedslaget, en sannsynlig medvirkende faktor til utryddelsen av dinosaurene og mange andre dyrearter for ca. 65&nbsp;millioner år siden.

## Referanser
Camporredondo (distrikt)

**Camporredondo** er et distrikt i provinsen Luya i regionen Amazonas i Peru. Distriktet grenser til provinsen Utcubamba i nord, til distriktene Conila og Ocalli i øst, til distriktet Providencia i sør og til regionen Cajamarca i vest. Distriktets nasjonale statistikkode er 010502 og hovedstaden er Camporredondo.

Distriktet ble opprettet den 3. november 1933.

## Landsbyer i distriktet Camporredondo

## Referanser


## Eksterne lenker
* 
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Camporredondo
Themis-familien

Asteroidefamilien **Themis** er en familie av asteroider funnet i den ytre delen av asteroidebeltet, mellom banene til Mars og Jupiter. Med en gjennomsnittlig avstand på 3,13&nbsp;AE fra solen er den en av de mer populerte asteroidefamiliene. Den består av en veldefinert kjerne av større asteroider omgitt av mindre asteroider. Denne kjernegruppen inkluderer (og er oppkalt etter) asteroiden 24 Themis, oppdaget 5. april 1853 av den italienske astronomen Annibale de Gasparis.

Asteroidene i Themis-familien deler følgende baneelementer:
*store halvakse mellom 3,08 AE og 3,24 AE
*baneeksentrisiteter mellom 0,09 og 0,22
*baneinklinasjoner mindre enn 3°

Themis-familien er en av de største og lengst kjente dynamiske asteroidefamiliene, og består av C-type-asteroider med en sammensetning som antas å være lignende karbonholdig kondritt. Themis-familien består av omtrent 553 kjente asteroider. De største inkluderer:

*24 Themis
*62 Erato
*90 Antiope
*104 Klymene
*171 Ophelia 
*468 Lina
*526 Jena
*846 Lipperta
Vesta-familien

Asteroidefamilien **Vesta** er en stor og fremtredende gruppe av hovedsakelig V-type-asteroider i det indre asteroidebeltet, nær 4 Vesta. Omtrent 6 % av hovedbelteasteroidene tilhører denne familien.

Familien har sitt opphav fra et nedslag på asteroiden 4 Vesta, hvor det gigantiske krateret på sydpolen er sannsynlige nedslagsstedet. Familien antas å være kilden til HED-meteorittene.

## Litteratur
*V. Zappalà, Ph. Bendjoya, A. Cellino, P. Farinella, C. Froeschlé, *[http://www.sciencedirect.com/science?_ob=ArticleURL&_udi=B6WGF-45NJHPF-3C&_coverDate=08%2F31%2F1995&_alid=267428521&_rdoc=1&_fmt=&_orig=search&_qd=1&_cdi=6821&_sort=d&view=c&_acct=C000056973&_version=1&_urlVersion=0&_userid=2337731&md5=6a0ee5be29f8c0489e922cb06868ae45 Asteroid Families: Search of a 12,487-Asteroid Sample Using Two Different Clustering Techniques] *, Icarus, Volume 116, Issue 2 (August 1995), pages 291-314
* S.J. Bus and R.P. Binzel, *Phase II of the Small Main-Belt Asteroid Spectroscopic Survey*, Icarus Vo.. 158, p.&nbsp;106 (2002). Data set online here.
*AstDys site. Proper elements for 96944 numbered minor planets.
HED-meteoritt

**HED-meteoritter** er en undergruppe av akondritter, det vil si meteoritter uten kondruler. HED står for «'''H'''owarditt–'''E'''ukritt–'''D'''iogenitt». Disse akrondittene kommer trolig alle fra et differensiert foreldrelegeme - asteroiden 4 Vesta, og opplevde omfattende vulkansk påvirkning, ikke ulik differensieringen fra vulkanbergarter funnet på jorden. På grunn av dette ligner de på terrestriske vulkanbergarter.

Det finnes 40 distinkte medlemmer av HED-meteoritt-gruppen, av totalt 65 akondritter, så dette er den vanligste typen akondritter som er funnet på jorden.

Diogenittene antas å stamme fra dybden av skorpen til asteroiden 4 Vesta. De er sammensatt av magmatiske dypbergarter fra Vesta's indre, mens eukritter er magmatiske HED-akondritter med finere korn som stammer fra Vesta's overflate. Howarditter er breksje-aktige blandinger av diogenitt og eukritt, og har ikke egne bestemmende sammensetninger utover å være blandingstilfeller.

## Referanser


## Eksterne lenker
* 
* Meteorite articles, including discussions of HEDs, in Planetary Science Research Discoveries
Den nistiplede linje

**Den nistiplede linje**, **U-linjen** eller **oksetungen** (kinesisk: 南海九段线, pinyin: *Nánhǎi jiǔduàn xiàn*; vietnamesisk: *Đường lưỡi bò*) er en demarkasjon benyttet av Folkerepublikken Kina for å avgrense sine maksimale suverenitetskrav i Sør-Kina-havet. Innenfor linjen ligger blant annet Paraceløyene (okkupert av Kina, men også krevd  Vietnam og Taiwan) og Spratlyøyene (krevd helt eller delvis av Filippinene, Kina, Brunei, Malaysia, Taiwan og Vietnam). Under disse farvannene antas det å være store mineral-, olje- og gassforekomster. 

*Den nistiplede linje* var opprinnelig en «ellevestiplet linje» som dukket opp i et privat kinesisk kartverk som ble publisert 1. desember 1947, og straks tatt i bruk for å markere Kuomintang-regjeringens krav i Sørkinahavet. Etter at Folkerepublikken Kina ble opprettet i 1949, ble fremstillingen etter en tid forenklet til et kart med ni streker, men med samme utstrekning, og fikk kravstatus etter at det ble godkjent av utenriksminister Zhou Enlai.

## Se også
* Den kinesiske sandmur

## Litteratur
*
Gefion-familien

Asteroidefamilien **Gefion** er en gruppe S-type-asteroider i midten av hovedbeltet.

Frem til nylig var denne familien kjent som *Ceres-familien* eller *Minerva-familien* etter 1 Ceres (den største asteroiden) eller 93 Minerva. Spektroskopiske analyser viste imidlertid at disse største medlemmen faktisk var inntrengere i sine egne familier, med en annen spektralklasse sammenlignet med hoveddelen av medlemmene. Andre kjente inntrengere er 255 Oppavia, 374 Burgundia, 2507 Bobone, og 2559 Svoboda. Dette gjorde den noe mindre asteroiden 1272 Gefion til det laves nummererte medlemmet.

## Referanser
Beleiringen av Rouen (1562)

**Beleiringen av Rouen** varte fra 28. september til 26. oktober 1562 under De franske religionskrigene og var en avgjørende seier for katolikkene, som klarte å ta Rouen fra hugenottene.

## Kilder
*Dupuy, Trevor N., *Harper Encyclopedia of Military History.* New York: HarperCollins, 1993. ISBN 0-06-270056-1
Kloster Bredelar

**Kloster Bredelar** er et tidligere kloster i Bredelar i nærheten av Marsberg i den tyske delstaten Nordrhein-Westfalen. Klosteret ble grunnlagt i 1170 av Kölns erkebiskop Philipp von Heinsberg som et kloster for nonner innenfor Premonstratenserordenen og helliget den hellige Laurentius.

I 1196 omdannet Kölns erkebiskop Adolf I von Altena det til et kloster for munker innenfor Cistercienserordenen. De første munkene ankom fra Kloster Hardehausen, mens nonnene ble overført til Kloster Rumbeck. Klosteranlegget er idag et kultur- og dagsenter og inneholder et museum.

I 1802 ble det tidligere hertugdømmet Westfalen oppløst og overført sammen med klosteret til Landgrevskapet Hessen-Darmstadt. Den 20. februar 1804 forlot de siste munkene klosteret.

## Referanser
Barn av regnbuen

«**Barn av regnbuen**» eller «**En himmel full av stjerner**» er en sang skrevet og komponert av den amerikanske låtskriveren og fredsaktivisten Pete Seeger i 1967, med tittelen «**My Rainbow Race**». Sangen ble gjendiktet til norsk av Lillebjørn Nilsen i 1973. 

## Seegers originalversjon

Seeger framførte og spilte inn sangen flere ganger, blant annet på albumet *Rainbow Race* som ble utgitt av Columbia Records i 1973. Det har også kommet en mengde coverversjoner, blant annet med Donovan og Nana Mouskouri.

Sangen handler om en blå himmel og en grønn jord som alle må lære å dele. 

## «Barn av regnbuen»
Sangteksten ble gjendiktet til norsk av visesangeren Lillebjørn Nilsen og spilt inn og utgitt under tittelen «Barn av regnbuen» på singelplaten *Barn av regnbuen* / *Alle duene* (Polydor 2052&nbsp;070) og albumet *[[Portrett (album)|Portrett]]* i 1973. Låten lå på førsteplass på VGs singelliste i uke 43&ndash;52 (11 uker) dét året. Sangen har siden blitt utgitt på samleplater og i nye versjoner, for eksempel av Gitarkameratene på en single fra 1990 og av andre norske artister. Den er også ofte omtalt som «En himmel full av stjerner» etter åpningsordene i første linje av sangteksten.

Nilsen og et pikekor fremførte «Barn av regnbuen» i NRK programmet *Et godt brukt år?* (sendt 31. desember 1973). Etter at sangen var ferdig, mottok Nilsen sølvplate for albumet *Portrett*. Dette innebar at albumet var solgt i 10 000 eksemplarer. Øystein Sunde mottok også en sølvplate grunnet sin rolle som produsent for samme album.

Under rettssaken mot terroristen Anders Behring Breivik i april 2012 omtalte han bruken av sangen i norsk skole som eksempel på hjernevask og «kulturmarxistisk indoktrinering» av norske elever. Som en reaksjon på disse uttalelsene, og for å «ta tilbake sangen», ble det arrangert offentlig allsang av «Barn av regnbuen» i flere norske byer senere i april. Den største markeringen foregikk på Youngstorget i Oslo 26. april 2012, da 40&nbsp;000 mennesker framførte sangen på norsk og engelsk sammen med Lillebjørn Nilsen. Konserten ble også fremført av Nilsen under Minnemarkeringen i Oslo 22. juli 2012.

## Referanser
Enan

**Enan (Enaälven)** er en elv i vestre Jämtland, en av Indalsälvens kildeelver. Dens lengde er ca. 60 km. Enan har kildene i nordskråningen til Sylan og forlater Norge etter 330 meter. Den går først nordvestover mot  norskegrensen og renner der over en strekning på 372 m i Norge (), før den renner tilbake til Sverige og forsetter nordover. Litt lenger nord løper den sammen med Rangla som kommer fra Norge. Etterhvert snur Enan skarpt i retning nordøst, krysser Europavei 14 ved Enkroken og løper sammen med Visjöån, som kommer fra nordvest. Deretter renner den østover og krysser Europavei 14 på nytt ved Enafors for til slutt å munne ut i Ånnsjön ved Handöl. 

Da Armfeldts karolinerne i januar 1719 gikk sin dødsmarsj over fjellet fra Norge, hugget man hull i isen på Enan for å se i hvilken retning vannet rant – ettersom i den retningen befant redningen seg. Men få orket å ta seg helt fram til Ånnsjön og Handöl der et monument er rest til minne om hendelsen.

## Referanser
Karl Reverud

**Karl Reverud** (født. 19. oktober 1948) er en fiktiv person skapt av Tore Ryen, og som spilles av Nils Henning Vogt. Reverud opptrer i de norske situasjonskomediene *[[Mot i brøstet]]* (1993–1997), *[[Karl & Co]]* (1998–2001) og *[[Karl III (serie)|Karl III]]* (2009), samt videoutgivelsen *[[Tusenårsfesten]]* (2000). 

Karl er en veldig amper og opprørt mann som blir veldig lei og forbannet på sine naboer: Ulf Rasch Ludviksen (Knut Lystad), Ruth Frandsen (Grethe Kausland), og Daniel Gasman Smestad (Harald Heide-Steen jr.). Karl har hjemmekontor og er selvstendig næringsdrivende. Etter å ha mistet jobben sin som økonom starter han eget konsulentfirma ved navn K-Consult, og ender opp som svært suksessfull. 

I Karl III har Karl Reverud tjent seg rik på svenskehandel og blitt mangemilliardær på nettopp dette.
C/o Segemyhr

***C/o Segemyhr*** (uttales «Care of Segemyhr») er en svensk situasjonskomedie som gikk på TV4 fra 1998 til 1999 og fra 2003 til 2004. Serien var en svensk versjon av norske *[[Mot i brøstet]]*, og manuset var skrevet av Fredrik Lindström og Eric Haag.

## Eksterne lenker
*
Phocaea-familien

Asteroidefamilien **Phocaea** er en gruppe asteroider som går i bane rundt solen mellom 2,25 og 2,5&nbsp;AE unna. Asteroidene i denne gruppen har baner med eksentrisiteter større enn 0,1 og inklinasjoner mellom 18 og 32. Gruppen har sitt navn fra det mest massive medlemmet, 25 Phocaea.

## Asteroider i denne familien

## Referanser
Slaget ved Ergeme

**Slaget ved Ērģeme** (også *slaget ved  Ermes*) (estisk: Härgmäe lahing; tysk: Schlacht bei Ermes; russisk: *сражение при Эрмесе*; latvisk: Ērģemes kauja) ble utkjempet 2. august 1560 i dagens Latvia (nær Valga) som en del av Livlandskrigen mellom styrkene til Ivan IV av Russland og Livlandskonføderasjonen. Det var det siste slaget som ble utkjempet av tyske riddere i Livland og en viktig russisk seier. Ridderne ble slått så grundig at ordenen ble oppløst.

## Kilder
*
*
*
Kloster Grafschaft

**Kloster Grafschaft** befinner seg i Grafschaft i byen Schmallenberg i Hochsauerlandkreis i Regierungsbezirk Arnsberg i den tyske delstaten Nordrhein-Westfalen. Klosteret ble grunnlagt i 1072 av Kölns erkebiskop Anno II von Köln som et Benediktinerabeddi oppkalt etter  martyren Alexander av Rom.

I den første tiden orienterte det seg etter Clunyreformen. Etter en nedgangsperiode ble det på 1500-tallet reformert innenfor rammene av Bursfeldekongregasjonen. Økonomisk opplevde det et oppsving på 1600-tallet, som på 1700-tallet la grunnlaget for byggingen av et nytt kloster. Klosteret ble nedlagt under sekulariseringen i 1804, men er siden 1948 blitt tatt i bruk av nonneordenen De barmhjertige søstre av St. Borromäus, som bruker det som sitt moderhus. Ordenen driver **Spesialsykehuset Kloster Grafschaft** som lungespesialist-klinikk.
Wormbach

**Wormbach** er en *[[Ortsteil]]* i bykommunen Schmallenberg i Hochsauerlandkreis i Regierungsbezirk Arnsberg i den tyske delstaten Nordrhein-Westfalen.

Wormbach var tidligere en selvstendig kommune. Den ble innlemmet i Schmallenberg den 1. januar 1975.
Niederhessen

**Niederhessen** er en historisk benevnelse på et område i det nordlige Hessen eller Nordhessen. Betegnelsen oppstod i middelalderen om det såkalte «nedre fyrstedømmet» (*Niederfürstentum*) Landgrevskapet Hessen, som ble utskilt fra «overfyrstedømmet» (*Oberfürstentum*) grevskapet Ziegenhain (Oberhessen). Det omfattet området nedenfor elvene Fulda og Eder, landskapet Schwalm, elvene Werra og Oberweser, med sete i Kassel, såvel som byene Homberg, Melsungen og Rotenburg an der Fulda.

Etter delingen av Landgrevskapet Hessen i kjølvannet av bortgangen til Landgreven Philipp av Hessen i 1567, ble området kjernelandet til det nye Landgrevskapet Hessen-Kassel.
Colcamar (distrikt)

**Colcamar** er et distrikt i provinsen Luya i regionen Amazonas i Peru. Distriktet grenser til distriktet Inguilpata i nord, til provinsen Chachapoyas i øst, til distriktene Tingo og Longuita i sør og til distriktet Ocumal i vest. Distriktets nasjonale statistikkode er 010504 og hovedstaden er Colcamar.

Distriktet ble opprettet den 5. februar 1861.

## Landsbyer i distriktet Colcamar

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Colcamar
Yoann Kowal

**Yoann Kowal** (født 28. mai 1987) er en fransk langdistanseløper innen friidrett og terrengløp. Han er fransk mester på 1500 meter og i terrengløp, og har en bronse fra EM innendørs i 2009.

## Karriere som junior
Kowal deltok ved junior-VM i friidrett 2006 i Beijing. Her kom han på niendeplass i kvalifiseringsheatet, med tiden 8.58,74, og nådde ikke finalen. Willy Rutto Komen vant gullet i denne øvelsen.

Året etter deltok han ved U23-EM i friidrett 2007 i Debrecen, der han vant sitt kvalifiseringsheat, med ny personlig rekord på 8.36,11, men endte sist av de som fullførte finalen. Han løp på 9.41,75 og endte på 11.-plass.

## Karriere som senior
I 2008 ble han fransk mester på 1500 meter, men greide ikke å kvalifisere seg til Beijing-OL. Året etter markerte han seg internasjonalt, da han fikk bronse på 1500 meter ved EM i friidrett innendørs 2009 i Torino, bak Rui Silva og Diego Ruiz. Han deltok også ved U23-EM i friidrett 2009 i Kaunas, der han kom på sjetteplass. Ved Lag-EM i friidrett 2009 kom han på tredjeplass på 1500 meter, igjen slått av Silva og Ruiz. Han ble også fransk mester i terrengløp, lang løype, dette året.

I 2010 deltok han ved EM i friidrett 2010 i Barcelona, der han kom på femteplass, og IAAF Continental Cup i Split, der han kom på syvendeplass. Som i 2008 ble han fransk mester på 1500 meter.

Han deltok ved EM i friidrett innendørs 2011, der han ble slått ut i kvalifiseringen, og nådde ikke finalen. Ved VM i friidrett 2011 ble han slått ut i semifinalen på 1500 meter.

Ved VM i friidrett innendørs 2012 nådde han finalen på 3000 meter, og endte på tiendeplass med tiden 7:47,81.

I det franske mesterskapet i 2017 tok han gull på 3000 m hinder.

## Referanser


## Eksterne lenker
* 
* 
*  Offisiell hjemmeside
*  Profil hos European Athletics
*  Profil hos FFA
Elroy Gelant

**Elroy Gelant** (født 1986) er en sørafrikansk friidrettsutøver, som løper mellom- og langdistanseløp.

## Karriere
Gelant fikk bronse på 5000 meter ved Sommeruniversiaden 2009 i Beograd i Serbia, bak Halil Akkaş og Piedra Bayron.

Han deltok ved VM i friidrett 2011, men kvalifiserte seg ikke til finalen på 5000 meter der. Tiden hans var 13.48,33.

Ved VM i friidrett innendørs 2012 nådde han finalen på 3000 meter. Der løp han på ny sørafrikansk rekord, med tiden 7:48,64, og kom sist i mål i finalen, og endte på 12.-plass.

## Referanser


## Eksterne lenker
*
Gargina

***Gargina*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger. Bakvingen har to stjerter, den forreste er kort og tann-lignende, den bakerste lengre og tynn. Hos hannene er oversiden metallisk blå eller blåfiolett, vingespissen er bredt brun, noen ganger er hele forvingen brun. I forvingen er det en oval, lysbrun grop. Hunnene er brune, av og til med blå metalliske skjell på bakvingen. Undersiden er lyst brunlig med en brun tverrstripe og en oransje flekk ved bakhjørnet.

## Utbredelse
Disse artene lever i Mellom- og Sør-Amerika, fra Mexico i nord til Paraguay i sør.

## Systematisk inndeling
 

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Tmolus*-gruppen – Neotropisk
******** slekten ***Gargina*** Robbins, 2004
********* *[[Gargina caninius]]* (Druce, 1907)
********* *[[Gargina emessa]]* (Hewitson, 1867)
********* *[[Gargina gargophia]]* (Hewitson, 1877)
********* *[[Gargina gnosia]]* (Hewitson, 1868)
********* *[[Gargina humber]]* (Schaus, 1902)
********* *[[Gargina panchaea]]* (Hewitson, 1869) – usikker plassering
********* *[[Gargina thoria]]* (Hewitson, 1869) – usikker plassering
********* *[[Gargina thyesta]]* (Hewitson, 1869)
********* *Gargina* sp. – ubeskrevet art

## Eksterne lenker
* 
* Brower, Andrew V. Z. 2007. [''Gargina'' i The Tree of Life Web Project, http://tolweb.org/ http://tolweb.org 
* www.funet.fi – ''Gargina''
* Butterflies of America – *Gargina gargophia* http://butterfliesofamerica.com/gargina_gargophia.htm 
* Butterflies of America – *Gargina gnosia* http://butterfliesofamerica.com/gargina_gnosia.htm
Wildenburger Land

**Wildenburger Land** eller **Wildenburgisches Land** er benevnelsen på et historisk landskap vest for Siegen i den nordlige delen av Rheinland-Pfalz. Den omfatter skog- og fjellandskapene i Siegerland og Mittelsieg-Bergland. Begrepet går tilbake til det tidligere frie Riksherskapet Wildenburg, som hadde deres sete i Wildenburg. Huset Arenberg, som nedstammet fra huset Wildenburg, døde ut i 1418.
Søren H. H. Larsen

**Søren H. Hagerup Larsen** (født 9. juni 1920 i Kristiania, død 30. august 1997) var en norsk fysiker som arbeidet med måling av ozonlaget.

Etter Einar Tønsberg og Kaare Langlo sine målinger med Dobson-instrument over Tromsø i 1937, og Sigurd Einbu og sønnen Per sine over Dombås fra 1940-46, ble Larsen den tredje ozonmåler i landet da han i 1948 målte  over Longyearbyen, og arbeidet (under veiledning av Kaare Langlo) med ytterligere måling over Tromsø, ga Larsen en cand.real. 1950 fra Universitetet i Oslo.  Larsens målinger fra Svalbard i 1951 varierte annerledes enn de andre gjorde på Antarktis noen år senere. Han fortsatte like godt med en dr.philos. 1958 på avhandlingen *A study of atmospheric ozone*, men under ozonpionér Gordon M. B. Dobson ved Oxford University, selv om han var amanuensis ved Nordlysobservatoriet i 1955, etterfulgt av et stipendiat fra NAVF som muliggjorde oppholdet i Oxford. Med doktorgraden i lomma var han universitetslektor og førsteamanuensis i Oslo fra 1959 til 1987, dog avbrutt da han dro til USA for å oppholde seg ved University of Chicago 1962-63, der han studerte ozonmåling ved hjelp av satellitt.  Året efter var han ved *National Center for Atmospheric Research* i Boulder 1963-64.

I 1968 gjorde han de første forsøk med ballong. For nevnte NAVF var han seniorforsker fra 1987 til 1990. Larsen mottok diplom på Ozonsymposiet i Göttingen 1988, og vant sågar Framkomiteens Nansenbelønning på 15 000 kroner i 1989.  I 1993 mottok han Kongens fortjenstmedalje i gull. Ikke uventet ble han medlem av den internasjonale ozonkommisjon i 1970 og satt der til 1976.

## Referanser
Lillesand-Grimstad-Posten

**''Lillesand-Grimstad-Posten** – blad for Vestre Nedenes* var en avis som utkom to ganger i uken i perioden [[1894]] til [[1901]]. Formålet med avisen var å utgi en venstreavis for Vestre [[Nedenes fogderi|Nedenes]].

Etableringen i 1894 var i praksis en utvidelse av den eldre avisen *Lillesands-Posten*. Den nye avisen ble trykket ved Hartmanns boktrykkeri i [[Grimstad]], og representerte en konkurrent til *Grimstad Adressetidende*. I 1898 ble interesseselskapet som utga avisen omgjort til aksjeselskap. i 1901 ble avisen delt opp i *Grimstad-Posten* og *Lillesands-posten'', men aksjeselskapet Lillesand-Grimstad-Posten fortsatte som trykkeribedrift frem til 1960-årene.

## Redaktører
Avisen hadde følgende redaktører:
* Olai Hartmann
* Henrik Gauslaa
* John A. Schefte
* B. Fuglestved

## Referanser
Harald Olaf Hugo Hals

**Harald Olaf Hugo Hals** (Harald Hals II) (født 11. januar 1905 i Spokane, Washington, død 27. september 1968 i Oslo) var en norsk kunsthistoriker, mest kjent som direktør for Oslo Bymuseum 1950–1967.

Dit kom han i 1949 fra stillinger som konservator ved Stavanger Museum 1932–39 og fylkeskonservator i Vestfold (Tønsberg) 1939–48, bare avbrutt av den andre verdenskrig. I sine siste år ved Bymuseet var han også byantikvar i Oslo 1963–67.  Graden cand.philol. i kunsthistorie fikk han i 1928 ved Universitetet i Oslo for avhandlingen *Arkitekten Linstow og hans innsats i norsk bygningshistorie*. Harald Hals II medvirket til feiringen av 900-årsjubileet for Oslo ved å lage tematiske utstillinger om byhistorien i hovedbygningen på Frogner hovedgård som supplement til kommunens jubileumsutstilling i sidefløyen og den nyoppførte adkomsthallen, tegnet av arkitekt Erling Viksjø.

Som museumsdirektør tok han i 1951 initiativet til å gjenopplive det tradisjonsrike  Christianiamarkedet på Youngstorget, som var blitt avviklet i 1899. Ved museets 50-årsjubileun i 1955 startet han museets tidsskrift Byminner. Han tok også initiativet til de historiske byvandringene Kjenn din by.

## Familie
Han var sønn av arkitekt Harald Hals (1876–1959), som arbeidet som arkitekt i USA frem til 1911. **Harald Hals II** (ja, han kalte seg selv Harald Hals II) ble født i Spokane under foreldrenes opphold i USA.

Harald Hals II var gift to ganger; hans andre ektefelle var kunsthistorikeren Anna-Stina Hals (1911–1997).

## Referanser
Joel Courtney

**Joel Courtney** (født 31. januar 1996 i Monterey, California) er en amerikansk skuespiller.

## Tidlig liv
Courtney vokste opp i Moscow i Idaho, hvor begge foreldrene er lærere på en privatskole i byen. Han har tre eldre søsken, to brødre ved navn Caleb og Josh, samt søsteren Chantelle (som er den aller eldste i søskenflokken).

## Karriere
Courtney kom inn i skuespillerlivet via sin bror, som bodde i Los Angeles og satset på en skuespillerkarriere. Da Joel var 14 var han med broren på en skuespillertime, og han likte det så godt at han bestemte seg for å gi det en sjanse selv. Han gikk på opptaksprøve for en reklamefilm og håpet med det å tjene 100 dollar.

En castingagent rådet ham imidlertid til å gå på en opptaksprøve for en topphemmelig J.J. Abrams-film. Dette viste seg å være *[[Super 8]]*. Courtney fikk hovedrollen som Joe Lamb, filmen ble en kjempesuksess og han fikk sitt gjennombrudd i sin aller første film.

I 2013 spiller han Tom Sawyer i en ny versjon av eventyret om *[[Tom Sawyer & Huckleberry Finn]]*, romanklassikeren av Mark Twain. Jake T. Austin spiller Huckleberry Finn. Han spiller tvillingbroren til Isabelle Fuhrman i *[[The Between]]* i 2012. Han har også fått en viktig rolle i skrekkfilmen *[[Mercy (film)|Mercy]]* med blant andre Chandler Riggs og Dylan McDermott. Denne filmen er basert på en novelle av Stephen King. I tillegg spiller han i *[[Dear Eleanor]]* (2014), der han igjen spiller mot Isabelle Fuhrman. Jessica Alba og Luke Wilson er andre som er med i filmen. I 2018 spiller han Lee Flynn, en av hovedrollene, i den romantiske komedien *The Kissing Booth*.

## Filmografi
### Filmer
* 2011 : *[[Super 8 (film)|Super 8]]* – Joseph "Joe" Lamb
* 2013 : *[[The Between]]* – Nick Madsen
* 2014 : *Sins of Our Youth* – David
* 2014 : *[[Mercy (film, 2014)|Mercy]]* – Buddy Bruckner
* 2015 : *[[Tom Sawyer & Huckleberry Finn]]* – Tom Sawyer
* 2016 : *[[Dear Eleanor]]* – Billy Hobgood
* 2016 : *[[Replicate (film)|Replicate]]* – Zach Henderson
* 2016 : *[[The River Thief]]* – Diz
* 2016 : *[[Don't Let Me Go (film)|Don't Let Me Go]]* – Nick Madsen
* 2017 : *[[F*&% the Prom]]* – Cole
* 2018 : *[[The Kissing Booth]]* – Lee Flynn

### Fjernsyn
* 2011 : *[[R.L. Stine's The Haunting Hour]]* – John Westmore
* 2012 : *Rogue* – Griffin Jones
* 2015 : *[[The Messengers]]* – Peter Moore
* 2016 : *[[Agents of S.H.I.E.L.D.]]* – Nathaniel Ma

## Eksterne lenker
* 
*
Rausteinshytta

**Rausteinshytta** er et utfartssted på Totenåsen i Innlandet. Hytta ligger 820 moh.

Den er et av de mest benyttede turmål på Totenåsen. Hytta eies og driftes av Orienteringslaget Toten-Troll, som på dugnad har enkel servering lørdager og søndager i skisesongen samt enkelte søndager på høsten.

## Historikk

Den første Rausteinshytta som ble bygget sto ferdig i 1964 og brant ned 4. mars 1976. 

Hytta ble bygget opp igjen og innviet i november samme året. Etter kraftig uvær med lynnedslag over store deler av Totenåsen 5. juli 2016 brant hytta på nytt ned. Et lynnedslag i strømtrafoen som forsyner hytta ble truffet og førte til ulmebrann som la hytta i ruiner i løpet av få timer. 

Ny moderne hytte ble åpnet 16. juni 2019.

## Referanser


## Eksterne lenker
* Orienteringslaget Toten-Trolls nettside om Rausteinshytta Besøkt 8. februar 2021
Georg Wetzell

**Georg Wetzell** (født 5. mars 1869 i Frankfurt am Main, Hessen, død 3. januar 1947 i Augsburg, Bayern) var en tysk general og sjef for den militære overkommandoen *[[Tysklands generalstab|Truppenamt]]* i Weimarrepublikken. Han var avdelingsleder ved hærens overkommando under første verdenskrig og arbeider som rådgiver i Nanjing etter at han pensjonerte seg fra militæret.

Wetzell gikk inn 1. oktober 1889 som Fahnenjunker i et ingeniørregiment i Metz. Her ble han 18. november året etter utnevnt til fenrik og 22. august 1891 utnevnt til sekondløytnant. Han ble da overført til *Vereinigte Artillerie- und Ingenieurschule*.

Som major ble han 22. mars 1913 ble han overført til generalstaben ved III armekorps som assistent for øverstkommanderende, og tjenestegjorde her ved utbruddet av første verdenskrig. Fra 5. mars 1915 fungerte han som leder av korpsets generalstab, og fra 1916 ble han overført til hærens overkommando som avdelingsleder for operasjonsavdelingen. For sin innsats under planleggingen av felttoget i Italia ble han 11. desember 1916 tildelt Pour le Mérite. 1. november 1917 ble han tildelt ordenens ekeløv. Mot slutten av krigen var han generalstabssjef for Femte armé.

Han gikk inn i det nyopprettede Reichswehr etter krigen og var inspektør for Reichswehrs sambandsstyrker fra 1921 og ble 1. desember 1923 utnevnt til generalmajor. Han var sjef for *Truppenamt* 1925 til 1926 og ble 1. februar 1927 utnevnt til generalløytnant og tjenestegjorde i stabsfunksjoner til han gikk av med pensjon i oktober samme år. Han ble da utnevnt til General der Infanterie. Fra 1930 tilbrakte han fire år i Nanjing som militær rådgiver for den kinesiske regjeringen og den kinesiske hæren, innenfor den sino-tyske samarbeidsavtalen (1911–1941).

Fra oktober til desember 1942 arbeidet han som redaktør for *Militär-Wochenblatt* som var et ledende tysk militært fagtidsskrift, og på denne tiden hadde blitt et offisielt organ for Wehrmachts ledelse.

## Referanser


## Eksterne lenker
* Biografi hos ''Akten der Reichskanzlei'', de tyske statsarkivene
* Biografi
* Biografi på www.lexikon-der-wehrmacht.de
Paderborn erkebispedømme

**Paderborn erkebispedømme** er et katolsk erkebispedømme i de tyske delstatene Nordrhein-Westfalen, Niedersachsen og Hessen med sete i Paderborn. Det var bispedømme fra 799 til 1802, og igjen fra 1821 til 1930. I 1930 ble det opphøyd til erkebispedømme. Fra 1281 til 1802 var Fyrstbispedømmet Paderborn også en stat innenfor det hellige romerske rike av den tyske nasjon.
## Eksterne lenker
*
Mental Helse

**Mental Helse **er en medlemsorganisasjon for mennesker med psykiske helseutfordringer, pårørende og andre interesserte. Organisasjonen har 11 fylkeslag og lokallag som dekker de fleste kommuner i Norge. Mental Helse har over  medlemmer i 2023.

I 45 år har Mental Helse kjempet for økt åpenhet, et mer inkluderende samfunn og bedre psykisk helsevern for alle. Organisasjonen jobber tverrfaglig, med svartjenester, politisk påvirkningsarbeid, brukermedvirkning, forebygging og skoleprogrammer om psykisk helse. 

Organisasjonen er mest kjent for Mental Helse Hjelpetelefonen, en døgnåpen, gratis og anonym telefontjeneste for mennesker som trenger noen å snakke med. Mental Helse driver også Norges største døgnåpne chat, Sidetmedord.no, for de som foretrekker å skrive om det som er vanskelig. I tillegg har organisasjonen opprettet en telefontjeneste rettet mot arbeidslivet, Arbeidslivstelefonen.

Landsleder er Ole-Marius Minde Johnsen og nestleder er Aina Nybakke. Generalsekretær er Linda Berg-Heggelund og kommunikasjonssjef er Kristin Bergersen. Mental Helse utgir nettmagasinet Mentalt Perspektiv, som kan abonneres på. Ansvarlig redaktør er Nanna Baldersheim. Organisasjonen deler ut Åpenhetsprisen på Verdensdagen for psykisk helse 10. oktober, hvert år. 

## Historie
Organisasjonen ble stiftet 3. september 1978, under navnet «Norsk Forening For Mental Helse». Øistein Vinje ble foreningens første leder, med 150 medlemmer. Økonomien var vanskelig de første årene. I 1981 ble det bevilget penger fra sosial og helsedepartmentet. I 1983 kom Norsk Forening for Mental Helse på statsbudsjettet og det ble avsatt midler til kampanjen «Snakk om det: Nerver». 

I 1984 ble Lars Nygaard valgt som organisasjonens første landssekretær. På slutten av 1980-tallet ble det vanskelig økonomi igjen: kun en stilling i Skien. I 1991 blir Einfrid Halvorsen ansatt som daglig leder og senere som generalsekretær. Mental Helse Norge flyttet til Frogner gård i Skien. 

Under Einfrid Halvorsens ledelse ble foreningen for alvor en kraft å regne med. I 1992 skiftet Norsk Forening for Mental Helse navn til Mental Helse. Samme år ble Hjelpetelefonen opprettet som følge innsamlede midler fra Nrks årlige TV-aksjon. I dag har Mental Helses svartjenester kontorer i Skien, mens resten av administrasjonen holder til i Oslo.

## Fylkeslag
**Mental Helse Nordland** ble stiftet 12.12.1979 og er et fylkeslag av Mental Helse.

Mental Helse Nordland er en frivillig organisasjon for alle mennesker med psykiske helseproblemer, pårørende og andre interesserte.

Foreningen arbeider for økt åpenhet, forebygging av psykiske helseplager og et bedre helsetilbud. Brukere og pårørende har erfaring og kunnskap om psykisk helse som vi vil formidle til offentlige myndigheter, fagmiljøer, organisasjoner og enkeltpersoner.

Foreningens leder er Andreas Lund

## Se også
* Mental Helse Ungdom
* Verdensdagen for psykisk helse
* Arbeidslivstelefonen
* Kameratstøtte

## Referanser


## Eksterne lenker
* 
*
Papirlav

**Papirlav** (*Platismatia*) er en lavslekt. Det er beskrevet to arter av slekten i Norge:
* Vanlig papirlav (*Platismatia glauca*)
* Skrukkelav (*Platismatia norvegica*)

Vanlig papirlav er vanlig på bartrær over hele landet. Tallus er bladformet, opptil flere dm i diameter, papirtynt og glatt. Laven er normalt grå eller gråbrun på oversiden og mørkere brun på undersiden, gjerne svart inn mot midten. Den er festet med noen få festetråder

Skrukkelav vokser på berg og trær, mest langs kysten nord til Troms. Den er opptil et par dm i diameter, har rynket overside og er grå til gråbrun av farge. Tallus er mindre rynket i kantene enn vanlig papirlav.

## Kilder
* 
* Holien, Håkon/Tønsberg, Tor: "Norsk lavflora", Trondheim 2006, ISBN 82-519-1978-9 ISBN 978-82-519-1978-4
## Eksterne lenker
*
Magnus Rindal

**Magnus Rindal** (født 1942) er en norsk norrønfilolog og professor emeritus ved Universitetet i Oslo (UiO).

Med cand.philol. i 1968 fra Universitetet i Bergen var han lektor, dosent og professor i norrøn filologi samme sted til 1989 og professor i nordisk språkvitenskap ved UiO fra 1989, avbrutt av tre år som leder av *Senter for studier i vikingtid og nordisk mellomalder* 1993-1996. Han var også Norges forskningsråds områdeleder for kultur og samfunn og fikk *Prisen for god forskningsformidling* ved UiO i 1998. 

Han er også innvalgt i Det norske språk- og litteraturselskap fra 1991 og Det Norske Videnskaps-Akademi fra 1995. Rindal var styreleder da Høgskolen i Bodø i 2010 ble omgjort til  Universitetet i Nordland.

## Referanser
Aries Merritt

**Aries Merritt** (født 1985) er en amerikansk hekkeløper. Han er regjerende USA-mester og verdensmester innendørs på 60 meter hekk.

## Karriere som junior
Merritt gikk ved University of Tennessee, og vant NCCA-mesterskapet i 2006, på 110 meter hekk. Da løp han på 13,21, og slo med det Greg Fosters forrige stevnerekord fra 1978. Han ble utnevnt til «NCAA All-American» syv ganger, og satte til sammen 14 skolerekorder, mesterskapsrekorder og banerekorder. I 2005, mens han gikk på University of Tennessee ble han tildelt både «Ed Murphey Award» og «Most Valuable Track Athlete Award».

Han vant gull på 110 meter hekk ved junior-VM i friidrett 2004 i Grosseto i Italia, foran Dayron Robles og Kevin Craddock.

## Karriere som senior
Ved IAAF World Athletics Final 2008 kom han på fjerdeplass, og ved VM i friidrett 2009 greide han ikke å kvalifisere seg til semifinalen.

I 2011 nådde han finalen på 110 meter hekk ved VM i friidrett i Daegu. Han vant sitt innledningsheat med tiden 13,36, og kom på tredjeplass i sitt semifinaleheat. I finalen greide han bare 13,67, og endte på femteplass. Landsmannen Jason Richardson vant gull i denne øvelsen.

Ved VM i friidrett innendørs 2012 vant han gull på 60 meter hekk. Han løp på 7,44.

## Referanser


## Eksterne lenker
*
Orienteringslaget Toten-Troll

**Orienteringslaget Toten-Troll** er et særidrettslag med spesialisering på orienteringsidrett. OL Toten-Troll ble stiftet 8. november 1949 som en sammenslutning av o-gruppene i idrettslagene på Kapp, Skreia og Lena, og dekker Østre Toten kommune.

Lagets første leder og ildsjel var Bernhard Grindvold. OL Toten-Troll har opp gjennom årene produsert orienteringskart over store deler av Totenåsen og skogområder i bygda på Østre Toten.

## Ledere i OL Toten-Troll
*Bernhard Grindvold (1949–1952)
*Sverre Rogne (1952–1953)
*Ivar Ulven (1953–1954)
*Helge Bjørseth (1954–1956)
*Peder Elton (1956–1958)
*Johan Johansen (1958–1962)
*Erling Egge (1962–1963)
*Birger Skoglund (1963–1965)
*Arne Ek Brynilsen (1965–1967)
*Rolf Ruttenborg (1967–1968)
*Martin Haarstad (1968–1970)
*Torfinn Staff (1970–1974)
*Jørn Prestsæter (1974–1975)
*Even B. Glemmestad (1975–1977)
*Svein Solerød (1977–1980)
*Kåre Strande (1980–1982)
*Per Y. Steinsholt (1982–1986)
*Olaf Fodstad (1986–1988)
*Liv Egge (1988–1990)
*Johan Arild Hveem (1990–1991)
*Svein Solerød (1991–1992)
*Pål Alm (1992–1993)
*Harald Rognlien (1993–1994)
*Arne Aas (1994–1997)
*Sjur Gjestvang (1997–1998)
*Gaute Glemmestad (1998–2000)
*Hege Solerød (2000–2004)
*Sjur Gjestvang (2004–2012)
*Vanja Staff (2012–2014)
*Trond Flaskerud (2014–2022)
*Kjersti Småstuen (2022–)

## Eksterne lenker
* OL Toten-Troll
* Oppland Orienteringskrets
* Norges Orienteringsforbund
Bistonina

***Bistonina*** er en slekt av glansvinger som tilhører underfamilien stjertvinger (Theclinae).

## Utseende
Middelsstore, bredvingede stjertvinger med én stjert på bakvingen. Hos hannen er mesteparten av bakvingen og den bakerste delen av forvingen skinnende blå, resten av vingene er for det meste brunsvarte. Forvingen har en oval, brunlig grop. Undersiden er brun med hvite tegninger som blant annet kan omfatte noen ringer på bakvingen.

## Utbredelse
Disse artene lever i Mellom- og Sør-Amerika, fra Guatemala i nord til Minas Gerais i sør.
Flere av artene er tilsynelatende svært sjeldne og er bare kjent fra typeeksemplarene.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Thestius''-gruppen** – Neotropisk
******** slekten *Bistonina* Robbins, 2004
********* *[[Bistonina bactriana]]* (Hewitson, 1868)
********* *[[Bistonina biston]]* (Möschler, 1877)
********* *[[Bistonina erema]]* (Hewitson, 1867)
********* *[[Bistonina feretria]]* (Hewitson, 1878)
********* *[[Bistonina mantica]]* (Druce, 1907)
********* *[[Bistonina olbia]]* (Hewitson, 1867)
********* *Bistonina* spp. – 3 ubeskrevne arter

## Litteratur

## Eksterne lenker
* 
* Brower, Andrew V. Z. 2007. [''Bistonina'' i The Tree of Life Web Project, http://tolweb.org/ http://tolweb.org 
* www.funet.fi – ''Bistonina''
* Butterflies of America – *Bistonina* http://www.butterfliesofamerica.com/L/t/Bistonina_a.htm
Tove Kampestuen Heyerdahl

**Tove Kampestuen** (født 12. september 1972 i Mosjøen) er en norsk skuespiller, dramatiker, journalist og sanger. Hun er utdannet ved Statens teaterhøgskole (1995–1998) og Universitetet i Oslo. Hun er også utdannet journalist ved høyskolen i Oslo og har bl.a. jobbet i NRK.

Tove Kampestuen har vært engasjert ved Det Norske Teatret, deriblant i *Skjærgårdsflørt*, ved Teater Ibsen (*Gjengangere*) og Trøndelag Teater (*Hamlet*, *Bør Børson*, *Spelemann på taket*, *Rent*). Hun var også musikkansvarlig for *Naken* på Hålogaland Teater. Hun har videre spilt i filmene *Framtiden kommer bakfra*, *Svarte sekunder*, *Elskede Poona* og i serien *Soria Moria*. 

Mellom årene 2017-2023 har hun jobbet som kinosjef/ direktør for Frogner Kino. En kino som ble restaurert til det opprinnelige konseptet, i et samarbeid med Jan Vardøen, hvor hun deltok aktivt i re-oppføringen av kinoen og den videre driften.

I 2007 debuterte Kampestuen som dramatiker med stykket *Bladersken*. Uroppføringen fant sted på Caféteatret på Grønland i Oslo, Kampestuen spilte selv en av stykkets to roller. Sveinung Bjelland var hennes motspiller.

Hun opptrådte som vokalist og korist i NRK-programmet *[[Rondo (TV-serie)|Rondo]],* som ble sendt fra 1993 til 1995.

Under artistnavnet Tove K har hun utgitt to soloplater. Den første platen ga hun ut i 2012, og den andre platen ble lansert i 2016. Hun fremfører sanger som hun selv har komponert til egne tekster.

Hun var gjesteartist under Lillebjørn Nilsens sommerkonsert på Rockefeller i Oslo i juli 2017.

### Diskografi
* *Paying the birds to sing* (2016), Grappa Records
* *Tove K* (2012)
* https://grappa.no/no/albums/grappa/kampestuen/

## Referanser


## Eksterne lenker
*
MF «Bjørn-West»

**MF «Bjørn-West»** er en bilferge som ble bygd for den Kongelige Norske Marinen som 2. klasse kanonbåt  i 1887. Hun har hatt flere eiere og er i 2012 eid av Opsangervågen Veteranbåtlag.

## «Tyr»
* 1887:	Levert som «Tyr» som 2. klasse kanonbåt for den Kongelige Marine.
* 1913:	Ombygd til minelegger.
* 1940:    Overtatt av tyskerne og satt i tjeneste hos Kriegsmarine.
* 1946:	Solgt til Partsrederiet Tyr, Bergen. Ombygd til tungløftskip.
* 1950:    Solgt til Brødrene Wilhelmsen A/S, Øvre Ervik, Bergen. Ombygd til bilferge.

## «Bjørn-West»
* 1951:     Omdøpt «Bjørn-West»
* 1971:     Solgt til A/S Bergen-Nordhordland Trafikklag, Bergen  
* 1985:     Rolf Wee Transport ( Haugesund )
* 1995:     Solgt til Rong Laks A/S, Haugesund

## Referanser


## Kilder
*Bjørn-West  www.fjordfaehren.de/no

## Eksterne lenker
*